ડોનાલ્ડ ટ્રમ્પ અમેરિકાના પ્રમુખ બન્યા પછી સતત ચર્ચામાં રહે છે. ટ્રમ્પ અમેરિકા ફર્સ્ટ એ નારા પર ચૂંટણી જીત્યા હતા ને આ વચનનો અમલ કરવા માટે પોતાના જ વરસોના સાથી દેશોને ઘોંચપરોણા કરવામાં છોછ નથી. ટ્રમ્પની આ નીતિનો ભોગ હવે નાટો બન્યું છે ને હમણાં બેલ્જિયમના પાટનગર બ્રસેલ્સમાં યોજાયેલી ‘નોર્થ એટલાન્ટિક ટ્રિટી ઓર્ગેનાઈઝેશન (નાટો)’ની બેઠકમાં ટ્રમ્પે જે વલણ અપનાવ્યું તેના કારણે આ સંગઠન જ ખતમ થઈ જાય એવો ખતરો ઊભો થઈ ગયો છે.